stanford-oval/wikipedia huggingface dataset:
אוטו נויראט
פילוסופיה של המדע והשפה

באחת מעבודותיו המאוחרות והחשובות, "פיזיקליזם", שינה נויראט לחלוטין את טבע הדיון הפוזיטיבי-לוגי ביחס לתוכנית לאיחוד המדעים. לאחר שתיאר והסביר את נקודות ההסכמה עם התוכנית הפוזיטיביסטית ועם בסיסה המושגי (הקמתה של מערכת כוללת שתקיף את כלל הידע המצוי במגוון המדעים ודחייתם המוחלטת של משפטי המטאפיזיקה שאי אפשר לתרגמם למשפטי מדע הניתנים לאימות) דחה נויראט את גישת הפוזיטיביסטים לשפה ככלל, וכמה מהרעיונות שהוצגו על ידי לודוויג ויטגנשטיין המוקדם, בפרט.
ראשית טען נויראט שכל דיון בדבר איזומורפיזם בין השפה והעולם אינו יותר מהשערה מטאפיזית חסרת תועלת, כיוון שהוא מעלה את השאלה כיצד מילים ומשפטים יכולים לייצג דברים בעולם החיצוני. לסילוק רעיונות סמנטיים מפוקפקים שכאלה, טען נויראט שהשפה והמציאות עולים בקנה אחד, כיוון שהאחרונה מצויה במכלול המשפטים המאומתים שבשפה. ערך האמת של כל משפט ייקבע מתוך עימותו עם כלל המשפטים המאומתים, ומשפט שאינו תואם את אלו ייחשב לשגוי. לחלופין, המערכת שקדמה לו תשונה במידה כזו או אחרת. אמת, אם כן, היא שאלת עקביות של טענות לשוניות, ואין לה דבר עם התאמה של משפטים לעובדות או לישויות אחרות בעולם. יתרה מזאת, קריטריון האימות ייושם למערכת כולה (הוליזם סמנטי) ולא למשפט בודד. רעיונות אלו היו בעלי השפעה מעמיקה על האימות ההוליסטי של קוויין.
היה זה קוויין שפרסם את אנלוגיית "ספינת נויראט", ב"מילה ועצם" (Word and Object). באנלוגיה השווה נויראט את טבעה ההוליסטי של השפה, ועקב כך את האימות המדעי, עם בניית ספינה המצויה בלב ים:
נויראט דחה גם את הרעיון שיש לבנות מחדש את המדע על פי נתוני החושים, בטענה שנתוני החושים הם סובייקטיביים מכדי לשמש בסיס תקף לבנייה פורמלית של המדע. את השפה הפנומנליסטית שבה צידדו מרבית הפוזיטיביסטים יש להחליף בשפה של פיזיקה מתמטית. ההחלפה תאפשר יצירת נוסחאות אובייקטיביות כיוון שתבוסס על קואורדינטות של חלל-זמן. גישה פיזיקליסטית למדע תקדם את סילוק כל שארית מטאפיזית כיוון שתאפשר להתנסח במערכת טענות יחסית לעובדות הפיזיקליות.
לבסוף טען נויראט שכיוון שהשפה עצמה היא מערכת פיזיקלית - כמורכבת מסידור של צלילים או סמלים - ביכולתה לתאר את המבנה שלה עצמה מבלי להיקלע לסתירות.
רעיונות אלו סייעו בייסוד סוג זה של פיזיקליזם שעד היום הוא העמדה הדומיננטית ביחס למטאפיזיקה ובמיוחד לפילוסופיה של הנפש.
קטה אפרים מרכוס

| --- | --- |

 לידה:  16 באוגוסט 1892 ברסלאו, גרמניה
 פטירה:  13 באפריל 1970 (בגיל 77) רמת גן, ישראל
 מקום קבורה:  בית עלמין כפר שמריהו 
 לאום:  ישראלי
 מקום לימודים:  אקדמיה גראנד שומיאר 
 תקופת הפעילות:  1912–1970 (כ־58 שנים) 
 תחום יצירה:  ציור, פיסול
 הושפעה על ידי:  אנדרה לוט, מקס בקמן, לוביס קורינת, משה שטרנשוס 
 בן או בת זוג:  יוסף מרכוס 
 צאצאים:  אפרים מרכוס 
 
קֶטֶה אפרים מרכוס (בגרמנית: Käthe Ephraim-Marcus;‏ 16 באוגוסט 1892 – 13 באפריל 1970) הייתה ציירת ופסלת ישראלית ילידת גרמניה, אך עוד לפני עלייתה ארצה הייתה ציירת פעילה וידועה בגרמניה.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נולדה בברסלאו, גרמניה (כיום בפולין) לפאני לבית גוטשטיין ואמיל אפרים, במשפחה בת שני ילדים. אביה היה סוחר אמיד. בנעוריה הצטרפה לתנועת הנוער "בלאו וייס".
ב-1911 החלה אפרים-מרכוס ללמוד באקדמיה לאמנויות יפות בקרלסרוהה (אנ') אצל האנס תומה (אנ'), ב-1912 למדה באקדמיה לאמנות בעירה ברסלאו (גר') ומשנת 1913 למדה בברלין אצל האמנים האקספרסיוניסטים לוביס קורינת, מקס בקמן וקתה קולוויץ. בשנת 1917 נישאה למשפטן ד"ר יוסף מרכוס, שהיה אחד ממנהיגי התנועה הציונית ומייסד תנועת הנוער הציונית "בלאו וייס".
בשנת 1920 פגשה שוב בברלין את קתה קולוויץ והושפעה ממנה ומהציירים האקספרסיוניסטים בכלל. בעצת הצייר האקספרסיוניסט אוטו מילר (Müller) נסעה ב-1925 לפריז, ללמוד אצל אנדרה לוט וב"אקדמיה גראנד שומיאר", שם אימצה פלטת צבעים עשירים ומוארים יותר. סגנונה הושפע מהאקספרסיוניזם הצרפתי והגרמני. בשנת 1928 התקבלה לאיגוד הציירים הגרמניים, ובשנת 1930 עברה לדיסלדורף והצטרפה ל"קבוצת הריין".
בארץ-ישראל

אפרים-מרכוס ביקרה בארץ-ישראל פעמיים – בטקס יסוד האוניברסיטה העברית בשנת 1925 ובפתיחת משחקי המכביה ב-1932. במהלך ביקוריה ציירה דיוקנאות של אנשי ארץ-ישראל וכן נופים מקומיים. בשנת 1933, בגלל עלייתו של היטלר לשלטון, עזבה עם משפחתה את גרמניה והיגרה לאנגליה, ומשם, בשנת 1934, עלתה לארץ-ישראל והשתקעה בירושלים, שם פתחה אכסניה בבית הכרם. אופי ציוריה בארץ היה שונה מסגנונה בגרמניה, והיא ציירה חיים אידיאלים בנוף כפרי, בפלטה צבעונית ומוארת, כמו בציור גן הירק בעין גב, 1935. בשנת 1943 הקימה את הסטודיו שלה בעיר העתיקה. במהלך הלחימה במלחמת העצמאות, בזמן המצור על ירושלים היא ציירה ציורי קרבות רבים, אך בשנת 1947 גורשה מהסטודיו שלה על ידי הבריטים, והסטודיו נהרס
כליל על ידי פורעים ערבים, אשר שרפו את רוב עבודותיה המוקדמות. בשנת 1948 פונו היא ומשפחתה לרמת-גן.
בהמשך אפרים-מרכוס למדה פיסול אצל משה שטרנשוס והמשיכה לצייר ולפסל במקביל. אלא שציוריה ופסליה לא מצאו חן בעיני חיים גמזו, ובביקורת לתערוכתה ב"מקרא סטודיו", שהתפרסמה בעיתון הארץ ב-16.6.50, הוא טען כי: "מפגן כפול זה (של הצגת פיסול וציור מיצירותיה של אפרים-מרכוס) אינו מעלה את רמת האמנות הפלסטית שלנו". ולסיום גמזו אף גער: "22 תמונות. 12 פסלים. במובן הכמות יש כאן די והותר לתערוכה ראויה לשמה, אך במה שנוגע לאיכות! אכן, מדוע נחפזים כל החובבים הללו להציג כפרופסניונלים". זאת למרות שאפרים-מרכוס הייתה ציירת מוערכת וידועה עוד בגרמניה, הציגה שם בתערוכות חשובות ובשנת 1930 רכש המוזיאון היהודי בברלין עבודה ממנה. אך נימה ביקורתית ופטרוניסטית זאת אפיינה באותן שנים את הביקורות על תערוכות נשים.
אפרים-מרכוס לא הייתה שייכת לקבוצה כלשהי או לזרם מסוים. ימי המלחמה וחוויות הנדודים והפליטות שעברה התבטאו בציוריה. היו תקופות שעבודותיה שיקפו אווירה של מלנכוליה, בדידות וניכור. לעיתים קרובות ציירה אמהות וילדים, נשים מבוהלות, נבוכות ובודדות המצויות בסביבה מאיימת, כמו גם עולים חדשים ומעברות. במקביל נכללים בציוריה גם נושאים ארצישראליים טיפוסיים, כגון דייגים, חלוצים, ונופים של צפת, הכנרת והנגב.
הייתה אמו של המוזיקאי אפרים מרכוס. היא נפטרה ברמת גן בשנת 1970 ונקברה בבית העלמין בכפר שמריהו.
תערוכות

1937, תערוכת בגלריה "סטימצקי", ירושלים.
1939, תערוכה בגלריה "משכית", תל אביב.
1940, תערוכה בגלריה "אמנות", ירושלים.
1946, 1952, תערוכות בגלריה "יונס", ירושלים.
1948, 1940, תערוכות בבית הנכות הלאומי "בצלאל", ירושלים
1948, תערוכה ב"בית האזרח", רמת-גן.
1950, תערוכת יחיד בגלריה "מקרא", תל אביב.
1951, תערוכה במרכז לאמנות מודרנית, ציריך.
תערוכה קבוצתית של אמני ישראל, מוזיאון תל אביב.
1954, תערוכת יחיד לרגל 25 שנות יצירה, בית ציוני אמריקה, תל אביב.
תערוכת יחיד בגלריה "נורה", ירושלים. (בסה"כ הציגה במשך השנים 8 תערוכות שם)
1956, תערוכה במשכן לאמנות ע"ש חיים אתר, עין חרוד.
1957, תערוכת יחיד בגלריה "הלה נבלונג", דיסלדורף.
1958, תערוכה קבוצתית במוזיאון העיר חיפה.
1959, תערוכה קבוצתית במוזיאון תל אביב, בית דיזנגוף.
תערוכה ניידת של אמנים ישראלים בסידני, בריסל, אמסטרדם והמבורג.
1971, תערוכת זיכרון במוזיאון עירוני "בית עמנואל", רמת גן. תערוכות זיכרון נוספות 1972 ו-1973
1992 (לרגל יום הולדתה המאה) במכון גתה, ירושלים.
1998 תערוכה מעבודותיה במוזיאון תל אביב לאמנות
גלריה

גן פסלים, מרכז וויל, כפר שמריהו
ד"ר מרדכי שורנשטיין, גן העיר, תל אביב
חרות, כפר שמריהו
לקריאה נוספת

בר אור, גליה (אוצרת), אמנות ישראלית מאוסף גבי ועמי בראון, משכן לאמנות, עין חרוד, 2009.
מרקוס, רות (עורכת), נשים יוצרות באמנות הישראלית 1970-1920, סדרת מגדרים, הוצאת הקיבוץ המאוחד, 2008.
טייבר, עדה (אוצרת), קטה אפרים מרכוס, תל אביב: מוזיאון תל אביב, 1997
קרל שוורץ, פרקי חיים: קטה אפרים מרכוס; הביא לדפוס: בנו רותנברג, תל אביב: מסדה, תשכ"א.
Ephraim-Marcus, Käthe (Käte),' in: Allgemeines Künstlerlexikon, Vol. 34: Engel-Eschini, München – Leipzig: K. G. Saur Verlag, 2002, p. 203
הערות שוליים

↑  קטה אפרים-מרכוס, דבר, מודעת אבל, 15 באפריל 1970.
| --- | --- |
בקרת זהויות :  ICIA: 270027  NLI: 987007312815405171  GND: 122858824  ISNI: 0000 0000 7067 6250  LCCN: no2015055596  RKD: 309873  VIAF: 97249954   WorldCat (עם VIAF): 97249954
שיזאו

| --- | --- |

כרזת הסדרה
 סוגה:  הנפשה, קומדיה, גיבורי על
 יוצרים:  אובי סקוט וייד
 בימוי:  גיליאן קאר
 מדבבים:  ראו כאן
 מדבבים בעברית:  ראו כאן
 ארץ מקור:  אוסטרליה אוסטרליה קנדה קנדה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  52
 הפקה
 מפיק:  גיליאן קאר
 חברת הפקה:  SheZow Productions Vision Animation Kickstart Productions Obieco Entertainment Film Victoria Moody Street Kids Network Ten Productions
 הפצה:  DHX Distribution
 מוזיקה:  כריסטופר אלבס
 אורך פרק:  כ-12 דקות
 שידור
 רשת שידור:  Network 10
 רשת שידור בישראל:  ערוץ הילדים
 תקופת שידור מקורית:  15 בדצמבר 2012 – 2 בנובמבר 2013
 תקופת שידור בישראל:  6 בינואר 2014 – 2014
 קישורים חיצוניים
 אתר רשמי
 דף התוכנית ב-IMDb
שיזאו (באנגלית: SheZow) היא סדרת טלוויזיה אוסטרלית-קנדית מונפשת, מסוגת קומדיה וגיבורי על, אשר נוצרה על ידי אובי סקוט וייד, בוימה והופקה על ידי גיליאן קאר והולחנה על ידי כריסטופר אלבס. חברות ההפקה של הסדרה הן SheZow Productions‏, Vision Animation‏, Kickstart Productions‏, Obieco Entertainment‏, Film Victoria‏, Moody Street Kids ו-Network Ten Productions. הסדרה עוקבת אחר גיא, ילד שמקבל כוחות על ונלחם בפשע כגיבורת על.
הסדרה שודרה במקור באוסטרליה בערוץ Network 10, כאשר היא שודרה החל מ-15 בדצמבר 2012 עד 2 בנובמבר 2013. בישראל הסדרה שודרה בדיבוב עברי בערוץ הילדים, כאשר היא שודרה החל מ-6 בינואר 2014 והסתיימה באותה שנה. לסדרה הופקה עונה אחת הכוללת 52 פרקים באורך 12 דקות.
בשנת 2013 הסדרה זכתה בשני פרסים מאת Australian Screen Sound Guild.
תקציר העלילה

גיא האמדון, ילד רגיל בן 12, מגלה טבעת בעלת כוחות-על שהייתה שייכת לדודתו אגנס המנוחה ועונד אותה. הטבעת מאפשרת לשנות צורה לגיבורת על בשם "שיזאו", דבר שבהתחלה לא מוצא חן בעייני גיא מפני שהוא נהפך לאישה. כשהוא מנסה להוריד את הטבעת הוא לא מצליח, ולכן הוא נאלץ להילחם בפשע בתור אישה. במהלך הסדרה רואים כיצד גיא מתמודד עם המצב יחד עם אחותו התאומה וחברו הטוב, איך הוא מסתיר את זהות גיבורת העל שלו ואיך הוא נלחם בפשע.
דמויות

גיא האמדון / שיזאו – ילד רגיל בן 12 בעל כוחות על. אחיה התאום של קלי וחברו הטוב של מאז. הוא נלחם בפשע בתור גיבורת על בשם "שיזאו", אליה הוא נהפך שהוא אומר את המשפט "כוח הבנות!" (במקור: "!You Go Girl", "קדימה ילדה!").
קלי האמדון – ילדה רגילה בת 12. אחותו התאומה של גיא. רצתה להיות "שיזאו", אך אחיה התאום נהפך אליה. מכירה כל פרט בנושא גיבורת העל, ונשיאת מועדון המעריצים שלה.
מאז קלפר – חברו הטוב של גיא. לפעמים שגיא יוצא להילחם בפשע בתור "שיזאו", מאז מצטרף איתו בתחפושת של גיבור על, אף על פי שאין לו כוחות.
שילה – מחשב שנמצא במפקדה של שיזאו. מוצגת על המסך כשפתיים עם שפתון ורוד. מרבה לצחוק על גיא, אף על פי שהיא מאוד אוהבות אותו.
בוקסטר האמדון – אבא של גיא וקלי. קצין משטרה ששונא את גיבורת העל שיזאו, מבלי שהוא יודע שזה בנו, כי היא מפריעה לו להילחם בפשע.
דרושה האמדון – אמא של גיא וקלי. מעריצה את שיזאו. באחד הפרקים היא גילתה שגיא הוא שיזאו והיא רצתה לספר את זה לכולם.
וואקרמן – השותף הטיפש של השוטר בוקסטר. מעריץ את שיזאו.
מוקטופוס – מפלצת ים דמוי כריש, חדשן, תמנון וטריגון. אחד מהאויבים של שיזאו ובעל נטייה ללעוג למה שאנשים אומרים.
מדבבים

הדיבוב המקורי בוים על ידי דייל וורן, והופק על ידי טרי קלסן. הדיבוב העברי בוים על ידי אפי בן ישראל, והופק על ידי ענבר שטגר עזרא.
| דמות | מדבב/ת באנגלית | מדבב/ת בעברית |
| --- | --- | --- |
| גיא האמדון - שיזאו | דייוויד מיילס בראון | איטן גרינברג |
| קלי האמדון | דיאנה קארינה | שחר קדוש |
| מאז קלפר | מט היל | עומר שטיינברג |
| שילה | ג'קלין ברנן | ענת ניב |
| בוקסטר האמדון | דן האמיל | ערן מור |
| דרושה האמדון | אליזבת נאבן | שירי גדני |
| וואקרמן | ליאל ברוקס | גיא רושיניאק |
| מוקטופוס | ליאל ברוקס | צביקה פורמן |
פרקים

| מספר הפרק בסדרה | שם הפרק במקור | שם הפרק בעברית | תאריך שידור מקורי אוסטרליה |
| --- | --- | --- | --- |
| 1 | SheZow Happens | השיזאו מתחיל | 15 בדצמבר 2012 |
| 2 | Cold Finger | קור-פינגר | 15 בדצמבר 2012 |
| 3 | Makin' Bank | מגנים על האוברדראפט | 16 בדצמבר 2012 |
| 4 | Super Sidekick | עוזר-על | 16 בדצמבר 2012 |
| 5 | Glamageddon | מלחמהממת | 21 בדצמבר 2012 |
| 6 | SheZap | שיזאפ | 21 בדצמבר 2012 |
| 7 | S.I.C.K. Day | יום ח.ו.פ.ש. | 22 בדצמבר 2012 |
| 8 | Stuck Up | מתלהב | 22 בדצמבר 2012 |
| 9 | SheZow Meets DudePow | שיזאו פוגשת את גברפאו | 23 בדצמבר 2012 |
| 10 | ShePhat | התנפחות | 23 בדצמבר 2012 |
| 11 | Guy and Doll | חלומות פז | 28 בדצמבר 2012 |
| 12 | Family Tree | עץ משפחה | 28 בדצמבר 2012 |
| 13 | Babysitter Jitters | חרדות בייביסטיר | 29 בדצמבר 2012 |
| 14 | No Tattoo 4 U | לא תקבל קעקוע | 29 בדצמבר 2012 |
| 15 | A Walk in My Heels | לכי בנעלי העקב שלי | 30 בדצמבר 2012 |
| 16 | She-T | שי-טי | 30 בדצמבר 2012 |
| 17 | BrouHaHa | הוהאהא | 6 ביולי 2013 |
| 18 | Shehicle Pickle | בעיות רכב | 6 ביולי 2013 |
| 19 | Momnesia | אמאמנזיה | 13 ביולי 2013 |
| 20 | Facsimilady | פקסמיליידי | 13 ביולי 2013 |
| 21 | She Pal | חברה טובה | 20 ביולי 2013 |
| 22 | Le Pigeon | היונה | 20 ביולי 2013 |
| 23 | In She-D | בתלת-מימד | 27 ביולי 2013 |
| 24 | Fibberachee | פיבראצ'י | 27 ביולי 2013 |
| 25 | Sarcazmo the Great | סרקאזמו הגדול | 3 באוגוסט 2013 |
| 26 | SheSquatch | שיסקוואץ' | 3 באוגוסט 2013 |
| 27 | Fortune Kooky | עוגיית מזל | 10 באוגוסט 2013 |
| 28 | Black Is the New Pink | שחור זה הורוד החדש | 10 באוגוסט 2013 |
| 29 | Mr. Nice Guy | מר נחמד | 17 באוגוסט 2013 |
| 30 | Dental Breakdown | סיפור עם שיניים | 17 באוגוסט 2013 |
| 31 | Crash Thunder | קראש רעם | 24 באוגוסט 2013 |
| 32 | Meet Dr. Frankenweather | תכירו את דוקטור ברומטר | 24 באוגוסט 2013 |
| 33 | Maz Junior | מאז ג'וניור | 31 באוגוסט 2013 |
| 34 | Uncommon Cold | צינון לא רגיל | 31 באוגוסט 2013 |
| 35 | Transformation Overload | בעיות השתנות | 7 בספטמבר 2013 |
| 36 | Wishington | משאלתון | 7 בספטמבר 2013 |
| 37 | PSA-Lister | דוברת הציבור | 14 בספטמבר 2013 |
| 38 | Friend or Faux | חבר או זיוף | 14 בספטמבר 2013 |
| 39 | SheZow for a Day | שיזאו ליום אחד | 21 בספטמבר 2013 |
| 40 | No Girls Allowed | הכניסה לבנות אסורה | 21 בספטמבר 2013 |
| 41 | Unplugged | ניתוק זמני | 28 בספטמבר 2013 |
| 42 | Lawn Gone Mad | הדשא השתגע | 28 בספטמבר 2013 |
| 43 | Evil Villains Day | יום הרשעים המרושעים | 5 באוקטובר 2013 |
| 44 | Vampire Cats in Zombie Town | חתולי ערפד בעיר הזומבים | 5 באוקטובר 2013 |
| 45 | SheZon's Greetings | ברכות לחג | 12 באוקטובר 2013 |
| 46 | !Snow Way, Dude | שלג בטירוף שלנו | 12 באוקטובר 2013 |
| 47 | Hot Rocks | אבנים חמות | 19 באוקטובר 2013 |
| 48 | SheZap is Whack | שיזאפ חוזרת | 19 באוקטובר 2013 |
| 49 | Missing Link | החוליה החסרה | 26 באוקטובר 2013 |
| 50 | Null and Void | חילופי תלמידים | 26 באוקטובר 2013 |
| 51 | Supernatural History | היסטוריה על-טבעית | 2 בנובמבר 2013 |
| 52 | DudePow Returns | חזרתו של גברפאו | 2 בנובמבר 2013 |
הפקה

פיילוט הסדרה שודר לראשונה ב-4 במאי 2007 כפרק העשירי בסדרה "Shorty McShorts' Shorts" ששודרה בערוץ דיסני. קונספט הסדרה נוצר על ידי אובי סקוט וייד, כשההשראה לפיתוחה הגיעה מסדרות טלוויזיה של גיבורי על שהוא צפה בהן. וייד סיפר כשהוא היה ילד הוא צפה בסדרה "שאזאם!", שבה הפרוטגוניסט הופך לגיבור על שהוא אומר "שאזאם". יוצר הסדרה חשב מה יקרה אם הוא יגיד משהו אחר בטעות - האם הוא יקבל תלבושת אחרת או יהפוך לגיבור אחר?
קהל היעד של הסדרה הוא ילדים בגילאים 6–11. הרבה תכנים בסדרה הגיעו בעיקר מצוות הכותבות שלה. וייד סיפר "שאלתי את הנשים בצוות שלי... מה תהיה חולשה טובה לאישה גיבורת על וכולם אמרו, 'שיער רע!'... הרבה מהגאדג'טים והבדיחות [עבור 'שיזאו'] הגיעו מנשים". לסדרה הופקה עונה אחת הכוללת 52 פרקים, כאשר מאז שידורה המקורי בערוץ Network 10 באוסטרליה היא הופצה ברחבי העולם. בין היתר היא שודרה בבריטניה בערוץ Kix, בבלגיה בערוץ Ketnet ובישראל בערוץ הילדים. הסדרה שודרה גם בארצות הברית ב-1 ביוני 2013 בערוץ Hub Network, אשר קיווה שהיא תעלה בו את מדד הרייטינג. מנכ"לית הערוץ, מרגרט לוש, אמרה שאם הסדרה תצליח חברת הסברו תייצר לה מוצרים, דבר שלא קרה.
בריאיון שהתרחש בשנת 2013 וייד אמר שיש נכונות ליצור עונה שנייה לסדרה, בה הדמויות יגלו יותר על גיבורת העל "שיזאו" ואת הסיבה שגיא הוא הגבר הראשון שהצליח להשתמש בטבעת. בשנת 2016 הוא שיתף שהוא החל את הפקת העונה השנייה בשיתוף Hub Network, עם תקציב גדול יותר מהעונה הראשונה. עם זאת, בעקבות מיתוג מחדש של הערוץ, נודע לוייד שהפקת העונה השנייה נעצרה. הוא הכריז שעלילת הסדרה תמשיך בסדרת קומיקס, כאשר הגיליון הראשון שלה, "SheZow: Sleepless 'n' She-Addled", יצא לאור כבר בשנת 2015. נאמר שהגיליון השני יצא בחג המולד, אך בסופו של דבר הוא לא פורסם מעולם.
קבלה

עלילת הסדרה, שעוקבת אחר ילד שנלחם בפשע כגיבורת על, הובילה לתשומת לב שלילית בקרב קהילות נוצריות ימניות, אשר טוענות שהסדרה משתמשת בהומור לילדים באמצעות קרוס-דרסינג, ולכן צריך להחרים אותה. בין הקהילות נמצאת קבוצת One Million Moms, קבוצה מתוך איגוד American Family Association, וחדשות ברייטברט, אתר חדשות המזוהה עם הימין הקיצוני, בו כתב על הסדרה בן שפירו. בתגובה לטענות שקצת נבהל מהן, אמר וייד שלא הייתה כוונה ליצור סדרה עם איזושהי אג'נדה פוליטית, כמו כן שמגדרו של הדמות הראשית אינו משתנה, פשוט הוא לבוש כמו בחורה. בנוסף, דובר מטעם הליגה ההומו-לסבית נגד השמצה אמר שהטענות על הסדרה הן "רק ניסיון מגוחך לחיפוש תשומת לב".
קבלה > קבלת הסדרה בישראל

בישראל הסדרה החלה את שידוריה בדיבוב לעברית בערוץ הילדים ב-6 בינואר 2014. לקראת עליית הסדרה בארץ, היו מספר ביקורות מעורבות כלפיה בגלל עלילתה. למרות הביקורות, הערוץ החליט לשדר את הסדרה, והיא זכתה להצלחה בקרב הצופים.
הערות שוליים

1 2 3  שי שגב, מנת היום 6/1/14, באתר המסך המפוצל, 5 בינואר 2014
1 2  לס פביאן בראתוייט, WATCH: Meet SheZow, The Boy Who Would Be A Girl Superhero, באתר Queerty‏, 28 במאי 2013
1 2  אנדריאה ריהר, 'SheZow' creator talks 'transsexual' criticism, a 'coming out' episode and more, באתר Zap2it‏, 1 ביוני 2013
↑  ג'יימי קלארק, ‘You Go, Girl!’ – SheZow set to launch in the UK, באתר So So Gay Magazine‏, 30 במאי 2013
↑  כתב TBI‏, VRT-Ketnet buys trio of kids’ shows, באתר TBI Vision‏, 29 במאי 2013
↑  Hub Network‏, She-larious Animated Series "SheZow" Debuts June 1 On Hub Network, באתר PR Newswire‏, 2 במאי 2013
1 2  ג'ו פלינט, Kids’ cable channel Hub hopes ‘SheZow’ has magic touch on ratings, באתר לוס אנג'לס טיימס, 28 במאי 2013
1 2 3  צ'ארלי ג'יין אנדרס, Gender-swapping superhero's creator responds to right-wing backlash, באתר Gizmodo‏, 30 במאי 2013
↑   Interview with: Obie Scott Wade, סרטון  באתר יוטיוב
↑  סאבאס עבאסידיס, SheZow Bends Gender, Enrages One Million Moms, באתר אדבוקט, 8 ביולי 2013
↑  בן שפירו, Children's Network Launches Transsexual Superhero Show, באתר חדשות ברייטברט, 28 במאי 2013
↑   רותה קופפר, גיבור העל הטרנסג'נדר הראשון, באתר הארץ, 26 בינואר 2014
↑  מאי מורד ועדי בן חמו, בהול: גיבור זכר בלבוש נשי בסדרת ילדים, באתר פרוגי, 9 בינואר 2014
צבע

ערך זה עוסק בתכונה נראית של עצמים. אם התכוונתם לחומר המשמש לצביעה, ראו .
צבעי עפרון
בדים צבעוניים בשוק הטקסטיל בקראצ'י, פקיסטן
צבע הוא תוצאה של קליטת גלים אלקטרומגנטיים על ידי מערכת החושים של אורגניזם. גלים בטווח תדרים מסוים נתפסים כצבע. הם נקלטים על ידי איברי החישה, ומפורשים על ידי מערכת העצבים לפי תדירות הגל. בבעלי חוליות טווח גלים זה נקלט על ידי העיניים ומפוענח על ידי המוח. גם בחסרי חוליות, שמערכת העצבים שלהם מבוזרת ואין להם מוח מרכזי שמעבד את המידע, העיניים קולטות את הגלים האלקטרומגנטיים, ומערכת העצבים מפרשת את האותות כצבעים שונים. למשל דבורים נמשכות לצבע הפרחים, ובעיקר לצהוב. לצמחים יש מערכות אחרות שמגיבות לאורכי גל מסוימים, למשל צמחים צומחים לכיוון אור השמש כדי להפיק את המרב מפוטוסינתזה.
האדם קולט את טווח הגלים בספקטרום הנראה, שהוא התדרים מ-670 עד 790 הרץ. הגלים האלה מפורשים על ידי מערכת הראייה של האדם כצבעים מסגול עד אדום.
ראיית צבעים מסייעת ליצור החי בזיהוי עצמים, ומשפיעה על רגשותיו. לדוגמה, אורך גל האור המוחזר לעין מעלה פשוט של צמח הוא בין 565 לבין 500 נ"מ. אורך גל זה שונה לחלוטין מזה שמוחזר מעלה הכותרת של הפרח או מהפרי. לכן חלקי הצמח השונים נראים אחרת לגמרי למתבונן בעל ראיית צבעים תקינה. ראיית הצבעים מסייעת לבעלי חיים, הניזונים מצוף ומפירות למצוא את מזונם, ומשרה תחושת יופי באדם המתבונן בצמח. בלשון הדיבור תכונת הצבע משויכת לעצמים בלבד, אף על פי שהיא תלויה בגורמים נוספים. המדע העוסק במדידת צבע נקרא קולורימטריה.
הביולוגיה של ראיית הצבע > פיזיולוגיה

| --- | --- |
 :  ראו גם – עיוורון צבעים, זוהר הקוטב, קשת בענן
הביולוגיה של ראיית הצבע > פיזיולוגיה > ראיית הצבע בבעלי חוליות

ברשתית שבעיניהם של בעלי החיים בעלי החוליות, כולל האדם, ישנו אוסף של תאים רגישים לאור. תאים אלה הם החיישנים שבעזרתם מומרת התמונה המתמקדת על הרשתית לאותות חשמליים המועברים לעיבוד ראשוני בתאי העצב שבעין ואחר כך, דרך עצב הראייה למוח. תאים אלה נחלקים לשני סוגים: קנים ומדוכים.
הקנים הם תאים פחוסים שרגישותם לאור ולשינויים בעוצמת האור היא גבוהה, אך הם אינם רגישים לצבעו של האור. המדוכים הם תאים ארוכים הרגישים לצבע הנקלט אבל רגישותם לאור היא נמוכה והם זקוקים לתאורה רבה יותר כדי ליצור תמונה. אצל מרבית האורגניזמים בעלי הראייה, המדוכים מחלקים גם הם לקבוצות, על פי רגישותם לאורכי גל של אור שונים חלוקה זו מקנה את היכולת להבדיל בין צבעים שונים. רגישות המדוכים לאור מתוארת בעקומה הפוטופית ורגישות הקנים לאור מתוארת בעקומה הסקוטופית. ככל שעוצמת התאורה יורדת, מגיע למוח בעיקר מידע מקנים ולא ממדוכים, ויכולת ראיית הצבע יורדת. בחשיכה הראייה היא למעשה בשחור-לבן וכמעט שאין יכולת להפריד צבע.
קיימים מספר סוגי מדוכים, מספר זה תלוי במין בעל החיים, כל אחד בעל עקומת רגישות ספקטרלית שונה. תחושת הצבע הנוצרת במוח מושפעת מעוצמתם של שלושת האותות השונים. לחלק מהעטלפים ולטורפים ימיים יש סוג מדוכים בודד והם עיוורי צבעים לחלוטין. למרבית היונקים יש שני סוגי מדוכים והם מבדילים בין פחות צבעים מכפי שמבדילים בני האדם ומרבית הפרימטים שלהם יש שלושה סוגי מדוכים. ישנם חולייתנים כמו מרבית העופות, שיש להם ארבעה סוגי מדוכים ולמספר מצומצם של מינים יש חמישה. לדג הזברה יש ארבעה סוגי מדוכים. לחלק מהאורגניזמים שהם בעלי ארבעה סוגי מדוכים, יש אפשרות לראות אולטרה סגול.
אי תפקוד של אחד מסוגי המדוכים אצל פרט ממין שיש לו מספר סוגי מדוכים היא סיבה קיימת אך נדירה ביותר לעיוורון צבעים. אדם הסובל ממחלה של המדוכים (שלושת סוגי המדוכים) עלול לסבול מאבחנת צבעים מוגבלת, מקושי בראיית מרכז התמונה או מקושי בראייה בתאורה חזקה. המדוכים מעבירים את המידע אל תאי עצב המצויים ברשתית ותאים אלה מעבדים אותו למידע בשתי סקאלות צבע: סקאלה אדומה-ירוקה וסקאלה כחולה-צהובה. סוג עיוורון הצבעים הנפוץ ביותר, דלטוניזם ירוק-אדום, כמו גם דלטוניזם כחול-צהוב, נובע מפגם בחלבונים של תאים אלה.
עצב הראיה מעביר את המידע הראיתי מהרשתית אל רקמות שונות באונה העורפית של המוח. אזורים שונים באונה זו מנתחים מידע שונה הקשור לראייה. הצבע מפוענח על ידי קטע רקמה ספציפי באונה זו. אנשים שקטע רקמה זה נפגע אצלם מאבדים את ראיית הצבע ומדווחים גם על תחושה של "תמונה מלוכלכת".
הביולוגיה של ראיית הצבע > פיזיולוגיה > ראיית הצבע בבעלי חוליות > כימות תפיסת הצבע האנושית

מכיוון שלאדם יש שלושה סוגי מדוכים ניתן לאפיין את ראיית הצבע שלו כמרחב תלת־ממדי – ניתן לקבוע את תחושת הצבע אם נתונים שלושת הערכים שמודדים המדוכים השונים. הקושי בקביעה כזו הוא להגיע לכימות נייטרלי של גדלים אלה, כך שניתן יהיה להשוות תחושה של אדם אחד לאחר, בלי תלות בשום גורם. לצורך כימות ומדידה מדויקת של צבע קיימים מספר תקנים, שנוצרו על ידי בדיקה שיטתית של התחושה שיוצרות טבלאות בצבעים שונים אצל אוסף גדול של צופים. הגוף שהגדיר את התקנים הוא הוועדה הבין-לאומית לתאורה (Commission Internationale de l'Éclairage – CIE). הוועדה הגדירה במשך השנים מספר שיטות למדידת צבע כמותית.
בשיטת כימות תפיסת הצבע הייתה הגדרה של "צופה סטנדרטי" ממוצע, וקביעה של צורת המסננים השונים של הקנים ברשתית, שמאפשרת חישוב של עוצמת שלושת החיוויים השונים שלהם – הקואורדינטות. קואורדינטות אלו הן למעשה נוסחאות שממירות עקומת תאורה ספקטרלית לשלושה מספרים – קואורדינטות הצבע. ב-1931 הוגדרו קואורדינטות xyY, וב-1976 הוגדרה שיטה נוספת, *L*u*v. אלו שתי השיטות העיקריות שבשימוש כיום. התקן המפורסם ביותר של הוועדה העולמית מכונה CIE (chromaticity) chart והוא מפה דו־ממדית בצורה שמזכירה פרסת סוס, שמציגה את כל הגוונים שניתן לראות. הציר האופקי והאנכי של המפה הן x ו-y, שתיים משלוש קואורדינטות הצבע (הקואורדינטה השלישית Y היא הבהיקות). היקף הפרסה מייצג את הצבע שמייצר אור מונוכרומטי. חלק מהצבעים במפה לא ניתן ליצור בדפוס או במחשב כי לדיו (או לצג) אין תכונות ספקטרליות מתאימות לכך. ככל ששיטת הדפסה או תצוגה מסוגלת לכסות שטח גדול יותר על מפה זו, ניתן לייצר באמצעותה צבע נאמן יותר למציאות.
הביולוגיה של ראיית הצבע > פיזיולוגיה > ראיית הצבע של החרקים

מבנה העין של החרק ומבנה רקמות העצב הקשורות בראייה שונים מאלו של בעלי החוליות. לחרקים יש עיני פסיפס (קרויות גם עיני תשבץ) העשויות כל אחת מאלפי עיניות קטנות שלכל אחת מהן עדשה ורשתית משלה ואונות הראיה של החרקים מצויות בקדמת מוחם ובחלק מהמינים בנפרד משאר המוח, בניגוד לבעלי החוליות שאצלם האונה העורפית מעבדת את המידע הנראה. אולם, בדומה לבעלי החוליות, גם לחרקים יש תאי קנים ותאי מדוכים הקולטים את האור וגם אצלם רק המדוכים רואים צבעים ולא הקנים.
ספקטרום האור הנראה של מרבית החרקים כולל אור אולטרה סגול שאינו נראה למרבית בעלי החוליות (כולל האדם) והם מבחינים בין אור זה לבין אור סגול – דהיינו רואים את האולטרה סגול כצבע נפרד או צבעים נפרדים אחדים מן הסגול. לעומת זאת, מרבית החרקים אינם רואים חלק גדול מהאור שהאדם מזהה כאדום. יתרה מזאת, ניסויים בדבורי דבש הראו כי אף על פי שלדבורים יש שלושה סוגי מדוכים כמו לאדם, הן אינן מבדילות בין ירוק, צהוב, כתום ואדום. לדבורים יש סוג אחד של מדוכים שרגיש בעיקר לעל סגול, שני שרגיש בעיקר לכחול וסוג שלישי שרגיש בעיקר לירוק, בניגוד לאדם שיש לו מדוכים הרגישים בעיקר לסגול, לירוק ולצהוב.